jkorsvik/nowiki_second_scrape_merged huggingface dataset:
Telefonsentral

En telefonsentral er et større koblingsskap eller liten bygning der alle telefonabonnenter i et område er tilkoblet. Sentralen gir deg summetonen i røret, og konverterer analoge signaler fra din telefon over kobbernettet til digitale lyssignaler over fiber.
Kobberledninger fra flere koblingsskap i et boligområde patches inn på diverse trennlister, som forbinder ledningene fra gaten med forskjellige linjekort inne i sentralen.
Tjenesten vanlig fasttelefon bruker kalles PSTN som betyr Public Switched Telephony Network, og det er for det meste Telenor som eier disse sentralenhetene, mens andre leverandører «låner» dem til sine kunder. Sentralene har også mulighet for å levere ISDN (Integrated Services Digital Network) tjenester over kobberlinjen. ISDN gir mulighet til å kjøre flere virtuelle telefonlinjer over en enkelt kobberlinje, ettersom signalene blir digitalisert før de går ut av huset ditt.
De aller fleste telefonsentraler har dessuten en DSLAM som tjener xDSL abonnenter over kobbernettet. Dette kan være ADSL, ADSL2+ eller SHDSL/VDSL osv. DSLAMen er igjen forbundet med «omverdenen» via fiberlinjer til bredbåndsleverandøren.
Følgende terminologier brukes på det offentlige telenettet i Norge.
HK = Hovedkobling (Der abonnenten termineres i en telefonsentral.)
Utstyrsnummer = Koblingsplint mot PSTN og ISDN-linjekort i sentral.
Abonnentsiden = Port på DSLAM som går mot kunden på HK.
SL-siden = Sentral-siden → Utstyrsnummer blir koblet igjennom en splitter i DSLAMen DERSOM kunde skal ha både telefon og xDSL på samme trådpar.
Fullaksess-port = Abo-side på DSLAM som IKKE er tilknyttet en SL-side. Brukes mot kunder som kun skal ha en ren xDSL-linje.
Deltaksess-port = Abo-side på DSLAM som ER tilknyttet en SL-side. Brukes mot kunder som ønsker å ha både PSTN/ISDN og xDSL på samme linje.
Sambandsnummer = En tallkombinasjon på åtte-siffer som identifiserer en linje fra sentralen til abonnenten. En linje kan bestå av flere fysiske trådpar. DSL-sambandsnummer som er levert fra Telenors utstyr begynner på 6, men samband levert fra utstyr til andre leverandører begynner på 3. 


== Se også ==
Sentralbord
Almon Strowger


== Referanser ==
KH-203

KH-203 er en gitar som er laget av ESP i samarbeid med Kirk Hammett. For flere gitarer i denne serien, se KH-serien.
Charles Bacon

Charles Joseph Bacon, Jr  (født 9. januar  1883, død 15. november 1968) var en amerikansk friidrettsutøver. Han vant gull i OL 1908 på 400 meter hekkløp. Vel en måned før OL løp Bacon inn til uoffisiell verdensrekord på 400 meter hekk med tiden 55,8 sekunder, under OL fikk han registrert vinnertiden på 55,0 sekunder som offisiell verdensrekord som den første i historien.


== OL-medaljer ==
1908  London -  Gull i friidrett, 400 meter hekk  USA


== Eksterne lenker ==
(en) Charles Bacon – Olympedia 
(en) Charles Bacon – Sports-Reference (OL-resultater – arkivert)
Mimesis

Mimesis (gresk μίμησις fra μιμεîσθαι) betyr imitasjon. Mimesis er et estetisk begrep som henvises til det som vises, det som er avbildet, imitert, underforstått virkeligheten eller naturen, og for enkelte er mimesis også selve kunstens vesen. Begrepet ble innført i estetikken av de greske filosofene Platon og Aristoteles som et aspekt ved kunstnerisk virksomhet.


== Det antikke mimesisbegrepet ==
I Platons terminologi er mimesis å fremstille fortellingen («diegesis») på et mimetisk vis («dià mimíseos»). Enhver kunstner etterligner et objekt som kan sanses. Sanseobjektet er derimot kun reelt eller virkelig i den grad det avspeiler en idé. Kunsten kommer derfor i et dobbelt distanseforhold til det sanne ved at kunsten etterligner en etterligning.
I diskursen om mimesis i Staten fordømte Platon de poeter som ikke diktet om virkeligheten. Det er dog ikke Platons eneste syn på kunst. I Faidros fremhever han også den kunst som er inspirert av guddommen. 
Aristoteles fulgte opp Platons Staten med sitt eget verk Poetikken. Der hevdet han at det er kunstens vesen å etterligne, det er en trang som er naturlig hos mennesket, og derfor er all kunst og alle kunstarter etterlignende. Det betyr at de etterligner eller imiterer noe som ligger utenfor kunstverket: dans imiterer bevegelsen, skulptur og maleri imiterer naturlige former og proporsjoner, og litteraturen imiterer menneskenes tankeverden. Det er formen («eidos») i de objektene som sanses, som avbildes i kunsten.

HERMENEUTIKK, nytolkning og Sannhet:
Mimesis og Fortellingskunsten/ fortolkningskunsten :
«Tid blir menneskelig tid når den uttrykkes narrativt» sier den franske filosofen Paul Ricæur.
«Mimesis-problemet ,  et ord jeg vokter meg for å gjengi med etterligning - hvis betydning og altså oversettelse, jeg lar bli ubestemt.....»  - Ordet betyr heller «Mimesis Praxeos». (Aristoteles : «Mythos.)»  ; En gjenskapning, gjendiktning av  virkelighetens hendelser og handlinger ?

«Playful but serious» beskriver Paul Ricæur sin Mimesis-struktur for å lese og tolke sosial handling som 
tekst eller narrativ :
Det Trefoldige Mimesis ”Den fortalte tid”, (Paris,1983)
• Mimesis 1
• Førfigurasjon; en forforståelse av den komplekse konteksten en handling/fortelling finner sted i; Struktur,symbol,tid,Mangfoldet,Livet.
• Mimesis 2
• Konfigurasjon; en handling/et plot/selve fortellingens nivå, Plotet, ”mythos praxeos”, ”analysens krumtapp”.
• Mimesis 3
• Omfigurasjon; fortellingen om handlingen taes imot og fullføres i tilhørerens eller leserens forståelse, livet og fortellingen omfigureres fortolkningens og nytolkningens nivå. Lydhørhet og samskaping av ny forståelse og nye fortellinger, Sosial imaginasjon.

Arbeidende Metaforer:
• Aristoteles- “Poetikken” - videreutviklet av Paul Ricæur    Arbeidende Metaforer skaper sannere virkelighet enn kopiering av det en kan sanse. Kunst skaper ny virkelighet gjennom diktning tolkning og metaforer.

Estetikk
Kunst
Dalen kirke (Fet)

Dalen kirke tidligere Dalen kapell er oppført i Gansdalen i Lillestrøm kommune i Viken fylke og innviet 14. november 1905. Den er en del av Den norske kirke og hører til Nedre Romerike prosti i Borg bispedømme.
Kapellet ble oppført i tre og står på gården Gans grunn. Tomten ble i sin tid gitt av daværende eier – grosserer Westbye Egeberg.
Arkitekt var Gudmund Hoel. Kirkeklokken er fra 1691 og hentet fra Fet kirke. Inventaret er originalt fra oppførelsen, mens kapellet fikk nye farger innvendig i 1955, utført av Kristoffer Eriksen Ganer. Han laget også glassmaleriet over alteret.
I 1997 fikk kapellet status som kirke.
Kapellet gjennomgikk en større oppussing ca. 2005 og fikk da tilbake sin opprinnelige utvendige fargesetting.


== Litteratur ==
Christie, Sigrid og Håkon: Dalen kapell i «Norges kirker»
Dalen menighetsråd. Dalen kirke 1905 2005 100 år i rikdom og vekst. Egenbokforlaget 2006. ISBN 82-92173-45-5


== Eksterne lenker ==
«Dalen kirke (Fet)». Kulturminnesøk. Riksantikvaren – Direktoratet for kulturminneforvaltning. 
Dalen menighet
(no) «Dalen kirke (Fet)». Kirkesøk. Den norske kirke.
Jurij Stepanov

Juri Stepanov (født 30. august 1932 i Leningrad, død 1965) var en russisk friidrettsutøver som konkurrerte i høydehopp.
Stepanov satte nytt verdensrekord 13. juli 1957 i høydehopp da han i første forsøk klarte 2,16. Én centimeter høyere enn Charles Dumas og hele sju centimeter bedre enn sitt tidligere personbeste. Han vant sovjetmesterskapet i høydehopp i 1954 og 1958.


== Referanser ==


== Eksterne lenker ==
(de) Jurij Stepanov – Munzinger Sportsarchiv 
(en) Jurij Stepanov – World Athletics 
(en) Jurij Stepanov – Track and Field Statistics
East Potomac Park

East Potomac Park er en park i Washington, DC. Den ligger sør for Jefferson Memorial, mellom Washington Channel og Potomacelven. Parken har en golfbane og minigolfbane, og har en rekke japanske kirsebærstrær. Mange av trærne er av varieteten Kwanzan, i motsetning til West Potmac Parks trær rundt Tidal Basin som overveiende er av varieteten Yoshino. Kwanzan-tærne, som har annerledes blomster, blomstrer ca. to uker etter Yoshiko-trærne. Under Washingtons National Cherry Blossom Festival er det vanligvis Yoshiko-trærne som står i full blost, mens Kwanzan-trærne bgynner sin blomstring mot slutten av den drøyt to uker lange festivalen. 


== Eksterne lenker ==
National Park Services beskrivelse av de fire viktigste kirsebærsblomstvarietetene i parkene i Washington
About.com-artikkel
Lincoln Park

Lincoln Park kan vise til flere ting:


== Parker ==
USALincoln Park (Los Angeles), California (tidligere Eastlake Park)
Lincoln Park (San Francisco), California
Lincoln Park (Chicago), Illinois
Lincoln Park (New Orleans), Louisiana, en tidligere fornøyelsespark
Lincoln Park (Massachusetts), i byen Dartmouth
Lincoln Park (Jersey City), New Jersey
Lincoln Park (Newark), New Jersey
Lincoln Park (Columbus), Ohio
Lincoln Park (Seattle), Washington
Lincoln Park (Spokane), Washington
Lincoln Park (Washington D.C.)MexicoLincoln Park (Mexico by) (in Polanco)


== Nabolag ==
CanadaLincoln Park (Calgary), AlbertaUSALincoln Park (Nabolag i Chicago), Illinois
Lincoln Park (Rockville), Maryland
Lincoln Park (Duluth), Minnesota
Lincoln Park (Jersey City), New Jersey
Lincoln Park (Rochester), New York
Lincoln Park (Syracuse), New York
Teip

Teip har flere betydninger:

Limbånd, tape eller teip
Teip (firma), reklameproduksjonsselskap
Taip eller teip, familie-/stamme-/klan-system hos tsjetsjenere og ingusjetere
Bad Mitterndorf

Bad Mitterndorf er en by i Østerrike. Det populære vintersportsstedet ligger i Salzkammergut mellom Salzburg og Graz. Bad Mitterndorf huser et internasjonalt kjent spasenter og termalbad, et utendørs svømmebasseng, samt andre helsefasiliteter og kaféer. Byen er også kjent for sin skiflygingsbakke. 


== Personer fra Bad Mitterndorf ==
Johann Fortschegger (1743–1827), billedhugger som bodde i Mitterndorf mellom 1765 og 1807.
Franz Xaver Neuper (født 1796 i Mitterndorf, død 1866), medlem av Steiermarks parlament i 1848.
Hans Fraungruber (1863–1933), forfatter
Leo Gasperl (1912–1997), skiløper
Benedikt Schlömicher (1930–2005), 66. abbed av Admont benediktinerkloster
Gilbert O'Sullivan (født 1946), sanger
Hubert Neuper (født 1960), skihopper
Karolina Strassmayer (født 1971), musiker
Wolfgang Loitzl (født 1980), skihopper
Marco Pichlmayer (født 1987), kombinertløper
Tom Neuwirth alias Conchita Wurst (født 1988), sanger og dragartist, vinner av Eurovision Song Contest 2014


== Referanser ==


== Eksterne lenker ==
Offisielt nettsted 
(en) Bad Mitterndorf – kategori av bilder, video eller lyd på Commons
Ståle Andersen

Ståle Andersen (født 7. mars 1970 i Oslo) er en tidligere fotballspiller og fotballtrener oppvokst på Stovner og Holmlia i Oslo.Han har spilt i en rekke klubber: Nordstrand (1984–86), Skeid (1987–88), Malmø FF (1988–90), Vålerenga (1990–95), Drøbak/Frogn (1996), Örgryte (1997–98), Skeid (1999–2000) og Oslo Øst (2000–2003). I 2003 sesongen var han spillende trener for 1. divisjonsklubben Oslo Øst. Andersen trente også KFUMs A-lag i syv sesonger, fra 2007-2010 og fra 2014-2016. Han rykket opp med KFUM to ganger, fra 3. divisjon til 2.divisjon i 2008 og fra 2.divisjon til OBOS ligaen(1.divisjon) i 2015.Andersen debuterte på Nordstrands A-lag i 1986. Under en fotballskole i Malmø sommeren 1988 fanget Andersen og Rune Gjertsen interessen til Malmö FF. Den svenske klubben betalte Skeid 50 000 kroner for hver av dem og hentet begge til rekruttlaget i 1988-sesongen. Sommeren 1990 signerte Andersen for VIF fotball. .Andersen har spilt 5 OL-landskamper for Norge. 


== Karriereoversikt ==


== Referanser ==


== Eksterne lenker ==
(en) Ståle Andersen – Transfermarkt 
(no) Ståle Andersen – Norges Fotballforbund
Aulielva

Aulielva er ei elv i Tønsberg kommune i Vestfold og Telemark. Den dannes av samløpet mellom Merkedamselva og Storelva et par kilometer nord for Sem, og renner deretter i sørøstlig retning. Elva bryter gjennom raet ved gården Auli. Nordvest for Tønsberg renner elva ut i sjøen, innerst i Byfjorden, ved Ilene naturreservat. Aulielva er 4,8 km lang.Elva har rikelig med stor sjøørret og moderate mengder smålaks. Fra 1980-åra har det vært bever i og ved Aulielva.


== Uttale ==
Aulielva uttales lokalt med to tykke l-er og to æ-lyder – ævliælva – og ordet er en morsom språktest for ferdigheten til å lage lyden tykk L. (Hør uttale )


== Aulivassdraget ==

Aulivassdraget drenerer store deler av kommunene Holmestrand, Sandefjord og Tønsberg. Vassdraget er Vestfolds nest største med et nedbørfelt på 364,59 km² og en middelvannføring ved munningen på 5,92 m³/s. Regnet fra Storelvas kilder vest for Holmsvannet er vassdragets totale lengde 41,8 kilometer.Lista under inneholder de største elvene i vassdraget. Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.

Aulielva – i Byfjorden fra nordvest, ved Jarlsberg travbane
Merkedamselva – 3 km nord for Sem, fra sørvest
Storelva – 3 km nord for Sem, fra nord
Vesleelva – 1 km sørvest for Bjune, fra øst.
Bjunebekken – ved Bjune, heter nordover langs elveløpet i Våle og Botne: Dalselva, Verpelva, Grytnesbekken, Hagaelva, Rostadelva, Mofjellbekken og Fossbekken. I norrønt kan navnet på hele dette elveløpet ha vært Gryta.
Rastadelva (Tveitelva) – ved Bjune, fra øst.
Flårbekken – ved Undrum, har sitt utspring ved Askim på Nykirke, og kalles Kjærranbekken og Fossølabekken før Flår.
Sagbekken – ved Bjune, fra nordøst.
Ramneselva – 2 km sør for Revetal, fra vest
Vesleelva – 2 km nord for Revetal, fra øst


== Se også ==
Liste over elver i Vestfold


== Referanser ==


== Eksterne lenker ==
Se video fra Kulturnett Vestfold
Magnet (album)

Magnet er det andre albumet til Subgud, utgitt i 1998.


== Sporliste ==
«Bubka» (5:03)
«Mentalika» (4:46)
«Bardo» (5:24)
«Gekkoblaster» (5:03)
«Magnet» (4:35)
«Teknisk Museum II» (4:29)
«Kafétisj» (6:07)
«Tenochtitlán» (4:20)
«Time Maskin» (5:30)
Museum (album)

Museum er debutalbumet til Subgud, utgitt i 1995.


== Sporliste ==
«Museum» (0:58)
«Dakedüm» (5:59)
«Metropacem» (5:13)
«Museum» (3:46)
«Kinka» (5:28)
«Mytho» (4:37)
«E.K.G.» (6:30)
«Pacem» (6:23)
«Nomade» (5:11)
The Germ

The Germ (Kimen) var et kvartalstidsskrift som ble ut utgitt av Det pre-rafaelittiske broderskap for å spre deres ideer og idealer om kunst. Tidsskriftet ble ingen suksess og eksisterte i kun fire utgivelser mellom januar og april 1850, men dets betydning på den engelske kunstdebatten var desto større.
The Germ utga poesi av William Michael Rossetti, som også redigerte bladet, og de andre medlemmene av broderskapet, blant annet også hans bror Dante Gabriel Rossetti, Thomas Woolner og James Collinson. Det trykte også bidrag på vers og i prosa, sistnevnte essayer om kunst og litteratur av skribenter som var assosiert med broderskapet og dets idealer, blant annet Ford Madox Brown og Coventry Patmore. I tillegg var det også enkelte omtaler av litteraturutgivelser.
Tittelen The Germ refererer til pre-rafaelittenes tro på både sin egen betydning og på viktigheten av naturen. «A germ» er et korn, og en tilsvarende norsk betegnelse vil være Kimen, det som kommer av det som vokser. De håpet at tidsskriftet skulle bli frøet hvor nye kreative ideer skulle vokse fra. Dets undertittel var tanker om naturen i kunsten og som understreket redaktørenes tro på at poesi og kunst var tett sammenkoblet. Tidsskriftet ble omdøpt til «Art and Poetry» (Kunst og Poesi) i de to siste utgivelsene. 
På omslaget av hver utgivelse var det en sonett diktet av William Michael Rossetti. Hvert nummer hadde også en radering for understreke bladets kunstneriske fokus. Det første utgivelsen var klar den 1. januar 1850 med William Holman Hunts radering. Det ble trykket 700 kopier og hvor 50 hadde raderinger på finere papir. Kun 70 eksemplarer ble solgt. De øvrige utgivelsene solgte tilsvarende, og det finansielle tapet ble betalt av George Tupper.
Etter at pre-rafaelittene var blitt berømte ble The Germ gjenutgitt, først av Thomas Mosher i 1898 i Portland, Maine i USA, og på nytt i 1901 med en innledning av William Michael Rossetti som også inneholdt en historisk gjennomgang og bibliografi. En senere utgivelse ble gjort av Ashmolean Museum i Oxford i 1992 og da med et forord av Andrea Rose.


== Eksterne lenker ==
The Germ: Thoughts towards Nature in Poetry, Literature and Art hos Project Gutenberg (engelsk)
The Rossetti Archive: To fullstendige transkripsjoner med faksmiler av bilder og kommentarer (engelsk)
Ballade!

Ballade! var et norsk viseband i perioden 1978–1980. Bandets medlemmer var Birgitte Grimstad, Åse Kleveland, Lars Klevstrand og Lillebjørn Nilsen.De ble kjent for blant annet sangene «Hei Knut» og «Du kan godt få sitte innte mæ, Leif», fritt oversatt etter henholdsvis «Hey Jude» og «Got to Get You into My Life» av The Beatles. Gruppen vant Spellemannprisen 1980 i klassen visesang for albumet Ekstranummer.


== Referanser ==
Karat (gull)

Karat har flere betydninger.Karat er en enhet for hvor mye gull det finnes i en legering. 1 karat betyr at gullets vekt i legeringen tilsvarer 1/24 av totalvekten. En 18 karats (75 %, 750 ‰) gullbarre på 240 gram inneholder da 180 gram rent gull. Rent gull betegnes som 24 karat (100 %, 1000 ‰).
Rent gull er et mykt metall som ofte blandes med f.eks. sølv og kobber før det formes til smykker slik at det ferdige produktet blir hardere og tåler slitasje bedre. Finhetsstandarden som gjelder i Norge (og EU/EØS), sier at gullvarer må inneholde (minimum) 375/1000 (vektenheter) gull. De resterende 625/1000 kan inneholde for eksempel sølv eller kobber. I Norge er det ikke tillatt å angi finheten i karat på varen, det benyttes istedet tusendeler (promille). Det er heller ikke lov til å stemple gull av lavere finhet enn 375/1000 rent gull og 625/1000 legeringsmetaller. Gull stemplet 375 tilsvarer 9 karat.
I enkelte land stemples gullsmykker fortsatt for det meste med karat.


== Se også ==
Finhet


== Kilder ==
Andrew Edward King

Andrew Edward «Andy» King (født 14. august  1956, død 27. mai 2015) var en engelsk fotballtrener og tidligere fotballspiller. Han spilte to kamper for Englands U21-landslag.
I sin aktive fotballkarriere spilte han for Luton Town (to perioder), Everton (to perioder), Queens Park Rangers, West Bromwich Albion, Cambuur Leeuwarden, Wolverhampton Wanderers og Aldershot. Han var en svært målfarlig midtbanespiller, og var ofte publikumsfavoritt.
King har vært manager for Mansfield Town, Swindon Town og Grays Athletic. Ved sin død var han speider for Milton Keynes Dons. King døde 27. mai 2015 etter et hjerteinfarkt. Han ble 58 år gammel.


== Referanser ==


== Eksterne lenker ==
(en) Andrew Edward King – Transfermarkt
John Lloyd

John Lloyd (født 27. august 1954 i Leigh-on-Sea, Essex, England) er en tidligere profesjonell tennisspiller fra Storbritannia.
I løpet av karrieren vant han tre mixed double Grand Slams. I 1978 tapte han sin eneste singlefinale, i Australian Open mot amerikanske Vitas Gerulaitis. Hans høyeste plassering på verdensrankingen var 21.-plass.


== Referanser ==


== Eksterne lenker ==
(en) John Lloyd – ATP-touren 
(en) John Lloyd – ITF Tennis 
(en) John Lloyd – Davis-cupen
Braker (Leirskogen)

Braker er en gård i bygda Leirskogen i Sør-Aurdal kommune i Innlandet fylke. I henhold til sagn overnattet Hellig Olav på gården Brage i bygda. Gården er antatt å være restene av det gamle gårdstunet på det som idag kalles Stabburshaugen.
Kapitallogikk

Kapitallogikk er en selvstendig økonomisk tankeretning som tar utgangspunkt i den sene Karl Marx sin økonomiske filosofi og derifra søker å utlede allmenne prinsipper for hvordan økonomiske systemer fungerer. Kapitallogikken er radikalt forskjellig fra den tidlige Marx sin historiske materialisme som egentlig ikke representerer noen økonomisk teori. Sentrale navn innen denne tankeretningen er Gustav Bunzel og Stein Erik Johansen.
Prinsippene for kapitallogikken er beskrevet i Lars Gules doktorgrad Social Developement and Political Progress in Two Traditions. A Conceptual and Comparative Analysis of Western and Arab-Islamic Ideas of Social and Political Change and Improvement. (Universitetet i Bergen, 2003).
Gretelise Holm

Gretelise Holm (født 22. mars 1946 i Tønder, Danmark) er en dansk forfatter og journalist.Holm begynte å arbeide som journalist da hun var sytten år gammel. I 1982 ble hun lektor ved den danske Journalisthøgskolen, hvor hun senere også ble rektor. Hun har senere arbeidet frilans som forfatter og journalist, og arbeidet med aids-kampanjer i utviklingsland. I 1993– 97 bodde hun i Zimbabwe, hvor hun blant annet arbeidet for det danske utenriksdepartementet. I 1980 mottok hun PH-prisen, som utdeles for særlig innsats innen «arkitektur, kunst, kunstindustri, teater, musik eller almennyttige ideer».
Som forfatter har hun skrevet kriminalromaner, ungdomsromaner, barnebøker og sakprosa. Som skjønnlitterær forfatter er hun særlig kjent for sine kriminalromaner med den middelaldrende journalisten Karin Sommer i hovedrollen. Hennes første kriminalroman, Mercedes-Benz Syndromet, ble i 2000 belønnet med Det danske Kriminalakademis debutantpris. Den første romanen i serien om Karin Sommer, Paranoia (2002), ble nominert til Glassnøkkelen.


== Bibliografi ==
Maren Spilds: En heks fra Ribe – sakprosa (1981)
Kongens elskede grevinde Danner og hendes tid – sakprosa (1982)
Et hjerteanliggende: Kvinder, samfund, lokalpolitik – sakprosa (1982)
- ud går du nu på livets vej...: Om at være ung – sakprosa (1983)
Kærlighed og spildevand: Om at leve i en familie – sakprosa (1983)
Lov og ret – magtens medløbere: Opgør med myten om social retfærdighed og human kriminalpolitik – sakprosa (1984)
Politiet efterlyser – barnebok (1989)
Liget på bordet – barnebok (1989)
Kniven i hjertet – barnebok (1989)
Et hjerte til Maria – ungdomsbok (1989)
Gyrithe og de sorte ravne: Om kvindernes kamp for menneske- og borgerret – sakprosa (1990)
Farlige følelser – ungdomsbok (1990)
Michell – ungdomsbok (1991)
Vild verden – ungdomsbok (1993)
Campingkogebogen – sakprosa (1993)
Den trefarvede kat: Gys med bedstemor i ledvogterhuset – barnebok (1995)
Hjertet på rette sted: Et oplæg til debat om transplantationer – sakprosa (1995)
Zambia: En politisk og økonomisk oversigt – sakprosa (1997)
Mercedes-Benz Syndromet – kriminalroman (1998)
Laura i Solsikkehuset – barnebok (2000)
Paranoia – kriminalroman (2002)
Robinsonmordene – kriminalroman (2003)
Under fuld bedøvelse – kriminalroman (2005)
Nedtælling til mord – kriminalroman (2007)
Hvorfor er feminister så snerpede? – debattbok (2008)Oversettelser til norsk


== Priser og utmerkelser ==
PH-prisen 1980
Det danske Kriminalakademis debutant-diplom 2000, for Mercedes-Benz Syndromet


== Referanser ==


== Eksterne lenker ==
(da) Gretelise Holm på bibliografi.dk
Boken om veier og kongedømmer (al-Bakri)

Boken om veier og kongedømmer (arabisk: كتاب المسالك والممالك‎, Kitāb al-Masālik wa'l-Mamālik) er en geografi-tekst fra det 11. århundre, skrevet av Abu Abdullah al-Bakri. Den ble skrevet ca. 1068 i Cordoba. 
Boken er basert på litteratur og rapporter fra handelsreisende og reisende, som Yusuf al-Warraq og Abraham ben Jacob. Selv om al-Bakri aldri forlot al-Andalus er hans skildringer objektive, og er brukt som kilde i senere verk. Han beskrev en lang rekke områder, fra Atlanterhavet til Sentral-Asia, og beskrev både geografi, folk, skikker, kultur og den politiske situasjonen i hvert område. 
I dag finnes kun deler av boken. 


== Se også ==
En annen bok med samme tittel: Boken om veier og kongedømmer, skrevet av Ibn Khordadbeh i 870
Boken om Veier og Kongedømmer

Boken om Veier og Kongedømmer kan vise til to klassiske arabiske geografiverk:

Boken om veier og kongedømmer (al-Bakri) fra 1068 av Abu Abdullah al-Bakri
Boken om veier og kongedømmer (ibn Khordadbeh) fra ca. 879 av ibn Khordadbeh